
Puuetega inimeste sotsiaaltoetuste seaduse muutmise ja sellega seonduvalt teiste seaduste muutmise seadus[footnoteRef:1]	Comment by Kristel Soodla - JUSTDIGI: Normitehniline märkus esitatakse seaduse lõpus joonealuse selgitava tekstina. Hetkel on normitehnilise märkuse number seaduse muutmise seaduse eelnõu pealkirjas ja märkus ise on eelnõu teksti esimesel leheküljel joone all. Normitehniline märkus lisatakse muudetavatesse seadustesse. Palume lisada muudetavate seaduste viimaseks muutmispunktiks seaduse normitehnilise märkuse täiendamise. [1:  Euroopa Parlamendi ja nõukogu direktiiv (EL) 2024/2841, 23. oktoober 2024, millega luuakse Euroopa puudega inimese kaart ja Euroopa puudega inimese parkimiskaart (EMPs kohaldatav tekst) (ELT L, 2024/2841, 14.11.2024), Euroopa Parlamendi ja nõukogu direktiiv (EL) 2024/2842, 23. oktoober 2024, millega laiendatakse direktiivi (EL) 2024/2841 liikmesriigis seaduslikult elavatele kolmanda riigi kodanikele (ELT L, 2024/2842, 14.11.2024).
] 


§ 1. Puuetega inimeste sotsiaaltoetuste seaduse muutmine

Puuetega inimeste sotsiaaltoetuste seaduses tehakse järgmised muudatused:

1) paragrahvi 1 lõige 1 muudetakse ja sõnastatakse järgmiselt:

„(1) Käesolev seadus sätestab puude raskusastme tuvastamise alused, puuetega inimeste sotsiaaltoetuste liigid, nende saamise tingimused ja suuruse ning määramise ja maksmise korra, samuti Euroopa puudega inimese kaardi tingimused ja korra.”;

2) paragrahvist 1 lõikest 2 jäetakse välja tekstiosa „ning õppimise ja töötamise soodustamine“;

3) paragrahvi 2 lõige 3 tunnistatakse kehtetuks; 

4) paragrahvi 22 lõige 4 muudetakse ja sõnastatakse järgmiselt:

„(4) Lapse ja vanaduspensioniealise inimese puude raskusastme tuvastamise taotlusele kantakse järgmised andmed:
1) taotleja ning vajaduse korral tema seadusjärgse esindaja ees- ja perekonnanimi, isikukood või selle puudumise korral sünniaeg, elukoha aadress ja kontaktandmed;
2) andmed elutingimuste kohta;
3) terviseseisundist (sh vaimse tervise seisundist) tingitud kõrvalabi, juhendamise ja järelevalve vajaduse kohta;
4) pere- või eriarsti ja teiste spetsialistide andmed, kes saavad anda infot inimese terviseseisundist tingitud kõrvalabi, juhendamise ja järelevalve vajaduse kohta ning viimaste visiitide ajad;
5) andmed abivahendi ja meditsiiniseadme kasutamise ning selle mõju kohta.”;
 
5) paragrahvi 23 lõige 2 muudetakse ja sõnastatakse järgmiselt:

„(2) Sotsiaalkindlustusametil on puude raskusastme tuvastamiseks inimese nõusoleku alusel juurdepääs tervise infosüsteemis olevatele järgmistele andmetele:
1) inimese kohta andmeid esitanud arsti ees- ja perekonnanimi ning eriala; 
2) inimese viimaste visiitide kuupäevad;
3) tervishoiuteenuse osutamist tõendava dokumendi koostamise ja dokumendi tervise infosüsteemi laekumise kuupäev.”;

6) paragrahvi 23 lõige 6 punkt 3 muudetakse ja sõnastatakse järgmiselt: 

„3) kuni 18-aastasel ja vanaduspensioniealisel inimesel kõrvalabi, juhendamise ja järelevalve vajadus, mis on suurem inimese eakohasest abivajadusest;”;

7) paragrahvi 23 lõige 81 tunnistatakse kehtetuks;

8) paragrahvi 24 täiendatakse lõikega 31 järgmises sõnastuses: 

„(31) Sotsiaalkindlustusamet võib tuvastada puude raskusastme kuni taotleja tööealiseks või vanaduspensioniealiseks saamise päevani, kui eksperdiarvamuses või arstiõppe läbinud isiku arvamuses märgitud puude raskusastme periood lõpeb kuus kuud või vähem enne taotleja tööealiseks või vanaduspensioniealiseks saamise päeva.”;

9) paragrahv 25 muudetakse ja sõnastatakse järgmiselt:

„§ 25. Euroopa puudega inimese kaart	Comment by Kristel Soodla - JUSTDIGI: Juhime tähelepanu, et mitmes kohas on EN tekstis jutumärgid paksult, kuid selleks vajadust ei ole. Palume kontrollida üle.

(1) Euroopa puudega inimese kaart on Euroopa Liidu liikmesriigi pädeva asutuse väljastatud füüsiline või digitaalne dokument, mis tõendab kaardi omaja õigust puudest tulenevatele eritingimustele või eeliskohtlemisele.

(2) Euroopa puudega inimese kaardi väljastab, asendab ja tunnistab kehtetuks Sotsiaalkindlustusamet.

(3) Sotsiaalkindlustusamet väljastab tasuta Euroopa puudega inimese digitaalse kaardi ning isiku soovil ka füüsilise kaardi.

(4) Euroopa puudega inimese kaardi taotluse vastuvõtmise ja füüsilise kaardi väljastamisega seotud haldusülesande võib Sotsiaalkindlustusamet halduskoostöö seaduses sätestatud korras halduslepinguga üle anda. 

(5) Sotsiaalkindlustusamet avaldab Euroopa puudega inimese kaardi väljastamise, sealhulgas kehtivusaja lõppemisel uue kaardi saamise, asendamise ja kehtetuks tunnistamise tingimused ning korra tasuta selgel ja kergesti ligipääsetaval viisil.  	Comment by Kristel Soodla - JUSTDIGI: Praegu ei selgu, millised on kaardi asendamise tingimused (eelnõuga nähakse küll ette kaardi kehtetuks tunnistamise alused, kuid ei sätestata asendamise aluseid). Palume täpsustada.

(6) Sotsiaalkindlustusamet avaldab Euroopa puudega inimese kaardiga seotud info ligipääsetavas, sealhulgas digitaalses ja kergesti loetavas vormingus, ning puudega inimese taotluse korral tema vajadustele vastaval abistaval kujul. Teave tehakse kättesaadavaks kooskõlas toodete ja teenuste ligipääsetavuse seaduses sätestatud asjakohaste ligipääsetavusnõuetega.

(7) Euroopa puudega inimese kaart väljastatakse puude raskusastmega inimesele puude raskusastme kehtivuse tähtaja lõpuni, kuid kuni 18-aastasele lapsele mitte kauemaks kui viieks aastaks ja täisealisele mitte kauemaks kui kümneks aastaks.

(8) Euroopa puudega inimese kaardi füüsilise ja digitaalse vormi, tehnilise kirjelduse ja nendele kantavate andmete loetelu, väljastamise ja kehtetuks tunnistamise korra kehtestab valdkonna eest vastutav minister määrusega.	Comment by Kristel Soodla - JUSTDIGI: Sama paragrahvi lõike 2 kohaselt on SKA pädevuses lisaks kaardi väljaandmisele ka kaardi asendamine ja kehtetuks tunnistamine. Lõike 8 kohaselt kehtestab vajalikud korrad minister oma määrusega, kuid volitusnorm näeb siiski ette vaid väljastamise ja kehtetuks tunnistamise korra kehtestamise õiguse, asendamise korda volitusnormis ei käsitleta. 
Tegemist on kas tahtmatu eksimusega, mille saab volitusnormi sõnastuse muutmisega hõlpsasti parandada, või teadliku lahendusega, mille puhul palume seletuskirjas selgitada, kuidas luuakse kaardi asendamise täpsem kord, kui seda vaja peaks olema. Palume vastavalt, kas muuta eelnõu või täiendada SK-d.

(9) Suurema toetusvajadusega või saatjat vajavale inimesele kantakse Euroopa puudega inimese kaardile A-tähis, mille täpsemad tingimused kehtestab valdkonna eest vastutav minister määrusega.”;
	Comment by Kristel Soodla - JUSTDIGI: Juhime tähelepanu, et Euroopa puudega inimese kaardi regulatsioon ei saa kuuluda üldsätetesse. Menetlus, valideerimine, kehtetuks tunnistamine, SKA ülesanded ja isikuandmete töötlemine ei ole oma laadilt üldsätted.
HÕNTE § 8 lõike 1 kohaselt seaduseelnõu üldsätetes esitatakse seaduse reguleerimisala, vajaduse korral kohaldamisala, teiste seaduste kohaldamise säte ja kavandatavate õigusinstituutide üldised sätted ning terminite määratlused HÕNTE §-s 18 nimetatud juhul. 
Teeme ettepaneku täiendada seadust 21. ptk-ga. 
10) seadust täiendatakse §-ga 26 järgmises sõnastuses:

„§ 26. Euroopa puudega inimese kaardi kohaldamisala	Comment by Kristel Soodla - JUSTDIGI: Kohaldamisala mõistet kasutab HÕNTE õigustloovate aktidega seoses. Palume kaaluda, kas eelnõu asjakohases sättes on sõna „kohaldamisala“ kasutamine kõige asjakohasem. Ehk oleks selgem rääkida kaardi kasutamisest, kasutamisalast vms.

(1) Teise Euroopa Liidu liikmesriigi väljastatud Euroopa puudega inimese kaart kehtib Eestis lühiajaliselt viibivale Euroopa Liidu kodanikule või kolmanda riigi kodanikule, kes ei ole liidu kodanik Euroopa Liidu toimimise lepingu artikli 20 lõike 1 tähenduses. Liidu liikuvusprogrammis osaleva inimese puhul kehtib nimetatud kaart kogu liikuvusprogrammis osalemise aja jooksul, sealhulgas juhul, kui programmi kestus ületab lühiajalise viibimise aja.

(2) Euroopa puudega inimese kaardi kohaldamisalasse kuuluvad avaliku sektori asutuste ja eraettevõtjate poolt puudega inimestele, nende saatjatele või abistavatele loomadele pakutavad eritingimused või eeliskohtlemine seoses järgmiste teenuste, tegevuste ja rajatiste kasutamisega:
1) teenused Euroopa Liidu toimimise lepingu artikli 57 tähenduses;
2) reisijateveoteenused;
3) muudes avalikkusele suunatud tegevustes osalemise või rajatiste kasutamisega, sealhulgas juhul, kui tegevuses osalemist või rajatise kasutamist võimaldatakse tasuta. 

(3) Teise Euroopa Liidu liikmesriigi väljastatud Euroopa puudega inimese kaardi omanikule võimaldatakse käesoleva paragrahvi lõikes 2 nimetatud eritingimusi ja eeliskohtlemist samadel tingimustel nagu Eestis tunnustatud puudega inimesele, kellel on õigus asjaomasele eritingimusele või eeliskohtlemisele.

(4) Kui eritingimus või eeliskohtlemine laieneb puudega inimest saatvale või abistavale inimesele või abistavale loomale, kohaldatakse seda samadel tingimustel ka teise liikmesriigi väljastatud Euroopa puudega inimese kaardi omaniku saatjale, abistajale või abistavale loomale.

(5) Euroopa puudega inimese kaardiga seotud õigused ei laiene:
1) Euroopa Liidu õigusaktide kohaldamisalasse kuuluvatele sotsiaalkindlustushüvitistele; 
2) rahalistele või mitterahalistele hüvitistele sotsiaalkindlustuse, sotsiaalkaitse või tööhõive valdkonnas; 
3) sotsiaalabile; 
4) puudega inimese pikaajaliseks kaasamiseks, habilitatsiooniks või rehabilitatsiooniks osutatavatele teenustele; 
5) teenustele ja soodustustele, mille saamise õigus sõltub inimese individuaalse vajaduse hindamisest ja täiendavate tingimuste täitmisest.”; 

11) seadust täiendatakse §-ga 27 järgmises sõnastuses:	Comment by Kristel Soodla - JUSTDIGI: EN punktis 11 räägitakse teabe kättesaadavaks tegemisest ühes kohas. Samas ei tule välja, kus seda teha plaanitakse. Täna on keskne teabepunkt Eesti Teabeväravas. Palume vastavad selgitused lisada.

„§ 27. Teabe kättesaadavaks tegemine Euroopa puudega inimese kaardi alusel pakutavate eritingimuste ja eeliskohtlemise kohta	Comment by Kristel Soodla - JUSTDIGI: Paragrahvi tekstis on kasutatud sõnu "soodustusi või eritingimusi". Vastavalt HÕNTE § 15 lõikele 2 peab seaduseelnõu keel olema selge, ühetähenduslik ja täpne. Ühe ja sama mõtte edasiandmisel välditakse eri väljendite kasutamist. Palume ühtlustada paragrahvi pealkiri sisuga. 

Avaliku sektori asutused ja eraettevõtjad, kes pakuvad Euroopa puudega inimese  kaardi alusel soodustusi või eritingimusi, peavad sellekohase info tegema kättesaadavaks selgel ja kergesti ligipääsetaval viisil, sealhulgas digitaalses ja kergesti loetavas vormingus. Teave tehakse kättesaadavaks kooskõlas toodete ja teenuste ligipääsetavuse seaduses sätestatud asjakohaste ligipääsetavusnõuetega.”;

12) seadust täiendatakse §-ga 28 järgmises sõnastuses:

„§ 28. Euroopa puudega inimese kaardi kehtivuse ja autentsuse kontrollimine

(1) Isik või asutus, kes võimaldab Euroopa puudega inimese kaardi alusel eritingimust, soodustust, eeliskohtlemist, teenust või muud õigust, võib kaardi autentsust ja kehtivust kontrollida Euroopa Liidu õigusaktis sätestatud nõuetele vastava valideerimisrakenduse abil.

(2) Käesoleva paragrahvi lõikes 1 nimetatud isik või asutus võib kaardi kontrollimisel töödelda üksnes valideerimisrakenduse kaudu kättesaadavaks tehtud isikuandmeid ja üksnes ulatuses, mis on vajalik kaardi autentsuse ja kehtivuse ning konkreetse eritingimuse, soodustuse, eeliskohtlemise, teenuse või muu õiguse võimaldamise eelduse kontrollimiseks.

(3) Valideerimisrakendust võib lõikes 1 nimetatud isiku või asutuse nimel kasutada üksnes füüsiline isik, kelle töö- või teenistusülesannete täitmiseks on kaardi kontrollimine vajalik.

(4) Lõikes 1 nimetatud isik või asutus peab tagama, et valideerimisrakendusele on juurdepääs üksnes lõikes 3 nimetatud isikul ning et valideerimise käigus saadud isikuandmeid ei kasutata muul eesmärgil.

(5) Valideerimise käigus töödeldavate isikuandmete säilitamisele ning muudele andmekaitse- ja turvameetmetele kohaldatakse Euroopa Liidu õigusaktides sätestatud nõudeid.

(6) Valideerimisrakenduse kasutajate registreerimise, andmetöötlustingimuste sõlmimise, juurdepääsu andmise, peatamise ja lõpetamise täpsema korra kehtestab valdkonna eest vastutav minister määrusega.”;

13) seadust täiendatakse §-ga 29 järgmises sõnastuses:

„§ 29. Euroopa puudega inimese kaardi kehtetuks tunnistamine

(1) Euroopa puudega inimese kaart tunnistatakse kehtetuks:

1) kui kaardi väljastamise alus on ära langenud;
2) kui kaart on asendatud;
3) kui kaart või kaardi andmed on võltsitud või ebaõiged;
4) kui kaart on muutunud kasutamiskõlbmatuks või selles sisalduvad andmed loetamatuks;
5) kui kaart ei ole terviklik või on rikutud;
6) kaardi kaotsimineku või hävimise korral;
7) kaardi kasutaja surma või surnuks tunnistamise korral;
8) kui seaduslik alus Eestis viibimiseks puudub;
9) kui on tuvastatud kaardi kuritarvitamine.

(2) Käesoleva paragrahvi lõike 1 punktides 1–3 nimetatud juhtudel teavitab Sotsiaalkindlustusamet kaardi kasutajat kaardi kehtetuks tunnistamisest põhjendamatu viivituseta.

(3) Sotsiaalkindlustusamet ei tunnista kehtetuks teiste liikmesriikide väljastatud Euroopa puudega inimese kaarte.

(4) Kehtetuks tunnistatud kaardi kehtivust ei taastata.”;

14) seadust täiendatakse §-ga 210 järgmises sõnastuses:

„§ 210. Sotsiaalkindlustusameti ülesanded Euroopa puudega inimese kaardi kasutamise edendamisel ning kuritarvitamisjuhtumite käsitlemisel

(1) Sotsiaalkindlustusamet suurendab koostöös teiste asjaomaste asutustega teadlikkust Euroopa puudega inimese kaardi olemasolust ja kasutamise võimalustest. Samuti suurendab Sotsiaalkindlustusamet avaliku sektori asutuste ja eraettevõtjate teadlikkust kaardi kasutamisest ning julgustab neid pakkuma puudega inimestele vabatahtlikult eritingimusi või eeliskohtlemist.

(2) Kui Euroopa puudega inimese kaardi alusel eritingimusi või eeliskohtlemist pakkuv teenuseosutaja tuvastab teises liikmesriigis väljastatud Euroopa puudega inimese kaardi võltsimise või kuritarvitamise kahtluse, teavitab ta viivitamata Sotsiaalkindlustusametit.	Comment by Kristel Soodla - JUSTDIGI: Sõnast "tuvastab" võib jääda mulje, et teenuseosutaja peaks tuvastama kaardi võltsimise. Piisav on ilmselt ka kahtluse tekkimine, seega selguse huvides teeme ettepaneku sõnastuse üle vaadata.

(3) Sotsiaalkindlustusamet teavitab teise Euroopa Liidu liikmesriigi pädevat asutust selle liikmesriigi väljastatud Euroopa puudega inimese kaardi tõsisest süstemaatilisest kuritarvitusest, kui selline teavitamine on vajalik Euroopa Liidu õigusaktidest tuleneva kohustuse täitmiseks.

(4) Kui teine liikmesriik teavitab Sotsiaalkindlustusametit oma territooriumil Eestis väljastatud Euroopa puudega inimese kaardi kuritarvitamisest, tunnistab Sotsiaalkindlustusamet Euroopa puudega inimese kaardi kehtetuks.

(5) Sotsiaalkindlustusametil on õigus saada riigi- ja kohaliku omavalitsuse asutuselt, korrakaitseorganilt, avalik-õiguslikult juriidiliselt isikult ning eraõiguslikult isikult andmeid ja dokumente, Euroopa puudega inimese kaardi kehtetuks tunnistamise otsustamiseks või teise liikmesriigi pädeva asutuse teavitamiseks.

(6) Kui Politsei- ja Piirivalveamet või muu korrakaitseorgan tuvastab Euroopa puudega inimese kaardi kasutamisega seoses asjaolusid, mis võivad viidata kuritarvitusele, edastab ta sellekohase teabe Sotsiaalkindlustusametile, kui teabe edastamine on vajalik Sotsiaalkindlustusameti ülesannete täitmiseks.

(7) Euroopa puudega inimese kaardi väärkasutuse, kehtetuks tunnistatud kaartide teabevahetuse ning teiste liikmesriikide pädevate asutuste teavitamise täpsema korra kehtestab valdkonna eest vastutav minister määrusega.”;

15) seadust täiendatakse §-ga 211 järgmises sõnastuses:

„§ 211. Euroopa puudega inimese kaardi menetluses isikuandmete töötlemine

(1) Sotsiaalkindlustusametil on õigus töödelda Euroopa puudega inimese kaardi väljaandmiseks, asendamiseks, kehtetuks tunnistamiseks ning kaardi kasutamise üle järelevalve tegemiseks vajalikke isikuandmeid.

(2) Euroopa puudega inimese kaardi väljaandmisel on Sotsiaalkindlustusametil õigus teha päring isikut tõendavate dokumentide andmekogusse ja saada andmekogust kaardi taotleja isikut tõendava dokumendi näokujutis või foto, kui see on vajalik Euroopa puudega inimese kaardi väljaandmiseks või asendamiseks.

(3) Käesoleva paragrahvi lõikes 2 nimetatud näokujutist või fotot võib kasutada üksnes Euroopa puudega inimese kaardi väljaandmiseks või asendamiseks ning kaardile kandmiseks. Näokujutist või fotot ei või kasutada muul eesmärgil, välja arvatud juhul, kui selline õigus tuleneb seadusest.

(4) Sotsiaalkindlustusametil või muul kaardi väljaandmiseks, kehtetuks tunnistamiseks või kaardi kasutamise üle järelevalve tegemiseks pädeval haldusorganil on õigus edastada menetluses kogutud isikuandmeid kolmandale isikule, teisele haldusorganile, korrakaitseorganile või välisriigi pädevale asutusele, kui see on vajalik:
1) kaardi väljaandmise menetluses tähtsust omavate asjaolude väljaselgitamiseks või kontrollimiseks;
2) kaardi kehtetuks tunnistamise menetluses tähtsust omavate asjaolude väljaselgitamiseks või kontrollimiseks;
3) kaardi kasutamise õiguspärasuse kontrollimiseks;
4) kaardi väärkasutuse või süstemaatilise kuritarvituse ennetamiseks, tuvastamiseks või selle kohta teabe edastamiseks.

(5) Käesoleva paragrahvi lõikes 4 nimetatud andmeid võib edastada üksnes ulatuses, mis on vajalik asjaomase eesmärgi saavutamiseks.”;

16) senine paragrahv 26 loetakse §-ks 212;

17) paragrahvi 7 lõikest 1 jäetakse välja sõnad „, välja arvatud ravikindlustuse ja riigieelarve muudest vahenditest finantseeritavateks tegevusteks“;

18) paragrahvi 9 muudetakse ja sõnastatakse järgmiselt:

„§ 9. Puudega vanema toetus

(1) Puudega vanema toetust makstakse:   
1) puudega vanemale lapse eest, kelle rahvastikuregistrisse kantud perekonnaseisuandmetes puuduvad andmed teise vanema kohta või teine vanem on surnud või kelle vanem on seadusega kehtestatud korras tunnistatud tagaotsitavaks või teadmata kadunuks;  
2) puudega vanemale lapse eest, kelle üle on tal hooldusõigus ning teisel lapsevanemal puudub hooldusõigus;   
3) puudega vanemale lapse eest, kelle eest riik maksab elatisabi; 
4) ühele puudega vanematest;  
5) puudega hoolduspere vanemale või eestkostjale. 

(2) Puudega vanema toetust makstakse igakuiselt 19,18 eurot kuni lapse 16-aastaseks saamiseni. Kui laps täidab haridusseaduse § 101 sätestatud õppimiskohustust, makstakse puudega vanema toetust lapse 19-aastaseks saamiseni. Kui laps saab 19-aastaseks, makstakse puudega vanema toetust jooksva õppeaasta lõpuni või õpilase kooli nimekirjast väljaarvamiseni või täienduskoolituse kursuse lõppemiseni või õpilase täienduskoolituse kursuse nimekirjast väljaarvamiseni.”;

19) paragrahvi 12 muudetakse ja sõnastatakse järgmiselt:  

„§ 12. Täienduskoolitustoetus

(1) Täienduskoolitustoetust makstakse töötava puudega inimese täienduskoolituseks tööalase enesetäiendamise eesmärgil ja tasemeõppeks.

(2) Puudega inimesel on õigus täienduskoolitustoetusele, kui ta vastab vähemalt ühele järgmistest tingimustest: 
1) töötab töölepingu alusel või osutab teenust töövõtu-, käsundus- või muu teenuse osutamiseks sõlmitud võlaõigusliku lepingu alusel; 
2) on avaliku teenistuse seaduse § 2 lõike 3 punktides 1–8 või 11 nimetatud isik või kohaliku omavalitsuse üksuse volikogu palgaline esimees või palgaline aseesimees või valla- või linnavalitsuse palgaline liige, sh vallavanem või linnapea; 
3) on juriidilise isiku juhtimis- või kontrollorgani liige; 
4) on registreeritud füüsilisest isikust ettevõtjana. 

(3) Täienduskoolitustoetust makstakse tegelike koolituskulude osaliseks hüvitamiseks kuni 613,68 eurot kolme kalendriaasta jooksul, arvates toetuse esmakordsest määramisest. 

(4) Toetuse taotleja peab töösuhtes olema nii täienduskoolituse läbimise kui toetuse taotlemise hetkel.

(5) Täienduskoolitustoetust saab taotleda pärast täienduskoolituse läbimist 6 kuu jooksul. 

(6) Täienduskoolituse kulud hüvitatakse, kui täienduskoolitusasutus vastab täiskasvanute koolituse seaduse 2. peatükis sätestatud nõuetele. 

(7) Sotsiaalkindlustusamet võib taotleja soovil toetuse maksta teenust osutanud asutusele.”;

20) paragrahvi 16 lõike 2 punktid 1 ja 3 tunnistatakse kehtetuks;

21) paragrahvi 16 lõikest 3 jäetakse välja sõnad „täiendavate dokumentide loetelu ja“;

22) paragrahvi 19 lõige 4 muudetakse ja sõnastatakse järgmiselt:

 „(4) Sotsiaalkindlustusamet lõpetab puudega lapse toetuse, puudega vanema toetuse ja alla 18-aastasele isikule määratud tööealise inimese toetuse maksmise vanemale, kui vanemalt on perekonnaseaduse § 135 alusel hooldusõigus ära võetud või kui tema alaealisele lapsele määratakse eestkostja perekonnaseaduse mõistes varahoolduse teostamiseks või laps suunatakse asendushooldusele sotsiaalhoolekande seaduse § 459 lõike 1 alusel.”;

23) paragrahvi 20 lõige 1 tunnistatakse kehtetuks;

24) paragrahvi 20 lõige 21 muudetakse ja sõnastatakse järgmiselt:

„(21) Puuetega inimeste sotsiaaltoetuste maksmine peatatakse kinnipeetaval või vahistatul vangistuse algusele järgnevast kuust kuni vangistuse lõppemiseni.”;

25) paragrahvi 20 täiendatakse lõikega 81 järgmises sõnastuses:	Comment by Kristel Soodla - JUSTDIGI: Paragrahv 20 koosneb hetkel kaheksast lõikest ja nimetatud §-i on võimalik täiendada lõikega 9. Hetkel ei ilmne, miks peaks kavandatav uus lõige järgnema lõikele 8 just ülaindeksiga. Ettepanek täiendada lõikega 9.

„(81) Politsei- ja Piirivalveamet teavitab Sotsiaalkindlustusametit tagaotsimismenetlusest või teadmata kadunud isiku asukoha tuvastamisemenetluse algatamisest ja lõpetamisest kümne tööpäeva jooksul.”;

26) paragrahvi 22 lõige 11 tunnistatakse kehtetuks;

27) paragrahvi 26 täiendatakse lõikega 12 järgmises sõnastuses:

„(12) Käesoleva seaduse kuni 2028. aasta 31. maini kehtinud § 2⁵ alusel väljastatud puudega isiku kaart kehtib kuni kaardile märgitud kehtivusaja lõppemiseni, kuid mitte kauem kui 2031. aasta 31. maini.”.

§ 2. Liiklusseaduse muutmine

Liiklusseaduses tehakse järgmised muudatused:


1) paragrahvis 68 lõikes 1–4, paragrahvi 92 lõikes 2 punktis 4, paragrahvi 167 lõikes 1, 3 ja 4, paragrahvi 187 lõikes 5, paragrahvi 2641 lõikes 2 asendatakse sõnad „liikumispuudega või pimedat inimest teenindava sõiduki parkimiskaardi“ sõnadega „Euroopa puudega inimese parkimiskaardi“ vastavas käändes. 	Comment by Kristel Soodla - JUSTDIGI: Juhime tähelepanu, et § 167 pealkirjaks on "Liikumispuudega ja pimedat inimest teenindava sõiduki parkimiskaart". Palume kontrollida, kas pealkiri ei vaja muutmist ja kas lõikes 2 ei ole vaja asendamist.

2) paragrahvi 167 täiendatakse lõikega 11  järgmises sõnastuses:

„(11) Euroopa puudega inimese parkimiskaart on Euroopa Liidu liikmesriigi pädeva asutuse väljastatud füüsiline dokument, mis tõendab kaardi omaja õigust parkimiskaardist tulenevatele eritingimustele või eeliskohtlemisele.”; 

3) paragrahvi 167 lõikes 4 asendatakse tekstiosa „kohalik omavalitsus“ tekstiosaga „Sotsiaalkindlustusamet“;

4) seadust täiendatakse §-ga 1671 järgmises sõnastuses:	Comment by Kristel Soodla - JUSTDIGI: Siin tuleb muutmisvormel esitada struktuuriosa täpsusega, näiteks: "seaduse 9. peatükki täiendatakse §-dega…"	Comment by Kristel Soodla - JUSTDIGI: HÕNTE § 34 lg 1 järgi esitatakse järjestikused samal ajal jõustuvad muudatused ühes muutmispunktis (EN § 2 p-id 4-9 on järjestikused).

„§ 1671. Euroopa puudega inimese parkimiskaardi kohaldamisala

(1) Teise Euroopa Liidu liikmesriigi pädeva asutuse väljastatud Euroopa puudega inimese parkimiskaarti tunnustatakse Eestis selle omaniku lühiajalise viibimise ajal. Liidu liikuvusprogrammis osaleva inimese puhul tunnustatakse kaarti kogu liikuvusprogrammis osalemise aja jooksul.

(2) Käesoleva paragrahvi tähenduses on lühiajaline viibimine Eestis viibimine kuni kolm kuud.

(3) Teise Euroopa Liidu liikmesriigi väljastatud Euroopa puudega inimese parkimiskaardi omanikule võimaldatakse Eestis puudega inimestele ette nähtud parkimistingimusi ja -võimalusi samadel tingimustel nagu Eestis väljastatud Euroopa puudega inimese parkimiskaardi omanikule.

(4) Kui käesoleva paragrahvi lõikes 3 nimetatud parkimistingimus või -võimalus laieneb puudega inimest saatvale või abistavale inimesele, võimaldatakse seda samadel tingimustel ka teise liikmesriigi väljastatud Euroopa puudega inimese parkimiskaardi omanikku saatvale või abistavale inimesele.“;	Comment by Kristel Soodla - JUSTDIGI: Palume vaadata sõnastus üle. Tundub, et lõikes 3 ei nimetata konkreetseid Eestis puudega inimestele ette nähtud parkimistingimusi ja -võimalusi (seal ei sisaldu ammendav loetelu), vaid neile viidatakse seal.

5) seadust täiendatakse §-ga 1672 järgmises sõnastuses:

„§ 1672. Teabe kättesaadavaks tegemine Euroopa puudega inimese parkimiskaardi alusel pakutavate eritingimuste ja eeliskohtlemise kohta	Comment by Kristel Soodla - JUSTDIGI: Paragrahvi tekstis on kasutatud sõnu "soodustusi või eritingimusi". Vastavalt HÕNTE § 15 lõikele 2 peab seaduseelnõu keel olema selge, ühetähenduslik ja täpne. Ühe ja sama mõtte edasiandmisel välditakse eri väljendite kasutamist. Palume ühtlustada paragrahvi pealkiri sisuga. 

Avaliku sektori asutused ja eraettevõtjad, kes pakuvad Euroopa puudega inimese  parkimiskaardi alusel soodustusi või eritingimusi, peavad sellekohase info tegema kättesaadavaks selgel ja kergesti ligipääsetaval viisil, sealhulgas digitaalses ja kergesti loetavas vormingus. Teave tehakse kättesaadavaks kooskõlas toodete ja teenuste ligipääsetavuse seaduses sätestatud asjakohaste ligipääsetavusnõuetega.”;

6) seadust täiendatakse §-ga 1673 järgmises sõnastuses:

„§ 1673. Euroopa puudega inimese parkimiskaardi valideerimisrakenduse kasutamine

(1) Isik või asutus, kes võimaldab Euroopa puudega inimese parkimiskaardi alusel eritingimust, soodustust, eeliskohtlemist, teenust või muud õigust, võib kaardi autentsust ja kehtivust kontrollida Euroopa Liidu õigusaktis sätestatud nõuetele vastava valideerimisrakenduse abil.

(2) Käesoleva paragrahvi lõikes 1 nimetatud isik või asutus võib kaardi kontrollimisel töödelda üksnes valideerimisrakenduse kaudu kättesaadavaks tehtud isikuandmeid ja üksnes ulatuses, mis on vajalik kaardi autentsuse ja kehtivuse ning konkreetse eritingimuse, soodustuse, eeliskohtlemise, teenuse või muu õiguse võimaldamise eelduse kontrollimiseks. 

(3) Valideerimisrakendust võib lõikes 1 nimetatud isiku või asutuse nimel kasutada üksnes füüsiline isik, kelle töö- või teenistusülesannete täitmiseks on kaardi kontrollimine vajalik.

(4) Lõikes 1 nimetatud isik või asutus peab tagama, et valideerimisrakendusele on juurdepääs üksnes lõikes 3 nimetatud isikul ning et valideerimise käigus saadud isikuandmeid ei kasutata muul eesmärgil.

(5) Valideerimise käigus töödeldavate isikuandmete säilitamisele ning muudele andmekaitse- ja turvameetmetele kohaldatakse Euroopa Liidu õigusaktides sätestatud nõudeid.

(6) Valideerimisrakenduse kasutajate registreerimise, andmetöötlustingimuste sõlmimise, juurdepääsu andmise, peatamise ja lõpetamise täpsema korra kehtestab valdkonna eest vastutav minister määrusega.”;

7) seadust täiendatakse §-ga 1674 järgmises sõnastuses:

„§ 1674.  Euroopa puudega inimese parkimiskaardi kehtetuks tunnistamine

(1) Euroopa puudega inimese parkimiskaart tunnistatakse kehtetuks: 
1) kui kaardi väljastamise alus on ära langenud; 
2) kui kaart on asendatud; 
3) kui kaart või kaardi andmed on võltsitud või ebaõiged; 
4) kui kaart on muutunud kasutamiskõlbmatuks või selles sisalduvad andmed loetamatuks; 
5) kui kaart ei ole terviklik või on rikutud; 
6) kaardi kaotsimineku või hävimise korral; 
7) kaardi kasutaja surma või surnuks tunnistamise korral; 
8) kui seaduslik alus Eestis viibimiseks puudub;
9) kui on tuvastatud kaardi kuritarvitamine.

(2) Käesoleva paragrahvi lõike 1 punktides 1–3 nimetatud juhtudel teavitab Sotsiaalkindlustusamet kaardi kasutajat kaardi kehtetuks tunnistamisest põhjendamatu viivituseta. 

(3) Sotsiaalkindlustusamet ei tunnista kehtetuks teiste liikmesriikide väljastatud Euroopa puudega inimese parkimiskaarte. 
 
(4) Kehtetuks tunnistatud kaardi kehtivust ei taastata.”; 

8) seadust täiendatakse §-ga 1675 järgmises sõnastuses:

„§ 1675. Sotsiaalkindlustusameti ülesanded Euroopa puudega inimese parkimiskaardi kasutamise edendamisel ning kuritarvitamisjuhtumite käsitlemisel

(1) Sotsiaalkindlustusamet suurendab koostöös teiste asjaomaste asutustega teadlikkust Euroopa puudega inimese parkimiskaardi olemasolust ja kasutamise võimalustest. Samuti suurendab Sotsiaalkindlustusamet avaliku sektori asutuste ja eraettevõtjate teadlikkust kaardi kasutamisest ning julgustab neid pakkuma puuetega inimestele vabatahtlikult eritingimusi või eeliskohtlemist.

(2) Kui puudega inimese parkimiskaardi alusel eritingimusi või eeliskohtlemist pakkuv teenuseosutaja tuvastab teises liikmesriigis väljastatud Euroopa puudega inimese parkimiskaardi võltsimise või kuritarvitamise kahtluse, teavitab ta viivitamata Sotsiaalkindlustusametit.

(3) Sotsiaalkindlustusamet teavitab teise Euroopa Liidu liikmesriigi pädevat asutust selle liikmesriigi väljastatud Euroopa puudega inimese parkimiskaardi süstemaatilisest kuritarvitusest, kui selline teavitamine on vajalik Euroopa Liidu õigusaktidest tuleneva kohustuse täitmiseks.

(4) Kui teine liikmesriik teavitab Sotsiaalkindlustusametit oma territooriumil Eestis väljastatud Euroopa puudega inimese parkimiskaardi kuritarvitamisest, tunnistab Sotsiaalkindlustusamet Euroopa puudega inimese parkimiskaardi kehtetuks.”

(5) Sotsiaalkindlustusametil on õigus saada riigi- ja kohaliku omavalitsuse asutuselt, korrakaitseorganilt, avalik-õiguslikult juriidiliselt isikult ning eraõiguslikult isikult andmeid ja dokumente kaardi kehtetuks tunnistamise otsustamiseks või teise liikmesriigi pädeva asutuse teavitamiseks. 
 
(6) Kui Politsei- ja Piirivalveamet või muu korrakaitseorgan tuvastab Euroopa puudega inimese parkimiskaardi kasutamisega seoses asjaolusid, mis võivad viidata kuritarvitusele, edastab ta sellekohase teabe Sotsiaalkindlustusametile, kui teabe edastamine on vajalik Sotsiaalkindlustusameti ülesannete täitmiseks. 
 
(7) Euroopa puudega inimese parkimiskaardi väärkasutuse, kehtetuks tunnistatud kaartide teabevahetuse ning teiste liikmesriikide pädevate asutuste teavitamise täpsema korra kehtestab valdkonna eest vastutav minister määrusega.”;

9) seadust täiendatakse §-ga 1676 järgmises sõnastuses:

„§ 1676. Euroopa puudega inimese parkimiskaardi menetluses isikuandmete töötlemine

(1) Sotsiaalkindlustusametil on õigus töödelda Euroopa puudega inimese parkimiskaardi väljaandmiseks, asendamiseks, kehtetuks tunnistamiseks ning kaardi kasutamise üle järelevalve tegemiseks vajalikke isikuandmeid.

(2) Sotsiaalkindlustusametil või muul kaardi väljaandmiseks, kehtetuks tunnistamiseks või kaardi kasutamise üle järelevalve tegemiseks pädeval haldusorganil on õigus edastada menetluses kogutud isikuandmeid kolmandale isikule, teisele haldusorganile, korrakaitseorganile või välisriigi pädevale asutusele, kui see on vajalik:
1. kaardi väljaandmise menetluses tähtsust omavate asjaolude väljaselgitamiseks või kontrollimiseks;	Comment by Kristel Soodla - JUSTDIGI: Sellise loetelu puhul märgitakse "1)", mitte "1." Palume muuta.
2. kaardi kehtetuks tunnistamise menetluses tähtsust omavate asjaolude väljaselgitamiseks või kontrollimiseks;
3. kaardi kasutamise õiguspärasuse kontrollimiseks;
4. kaardi väärkasutuse või süstemaatilise kuritarvituse ennetamiseks, tuvastamiseks või selle kohta teabe edastamiseks.

(3) Käesoleva paragrahvi lõikes 2 nimetatud andmeid võib edastada üksnes ulatuses, mis on vajalik asjaomase eesmärgi saavutamiseks.“;

10) paragrahvi 281 täiendatakse lõikega 14 järgmises sõnastuses:

„(14) Kuni 2028. aasta 31. maini kehtinud käesoleva seaduse § 167 alusel väljastatud liikumispuudega või pimedat inimest teenindava sõiduki parkimiskaart kehtib kuni kaardile märgitud kehtivusaja lõppemiseni, kuid mitte kauem kui 2029. aasta 1. detsembrini.“.“.	Comment by Kristel Soodla - JUSTDIGI: Kavandatav lõige on sisult üleminekusäte, kuna reguleerib enne uue regulatsiooni jõustumist väljastatud parkimiskaartide edasist kehtivust. Seetõttu tuleks vaadata sätte paigutus üle (vt liiklusseaduse § 264. Üleminekusätted.	Comment by Kristel Soodla - JUSTDIGI: Siin olid üleliigsed jutumärgid ja punkt.

§ 3. Muuseumiseaduse muutmine

Muuseumiseaduses tehakse järgmisned muudatused:

1) paragrahvi 20 lõige 3 punkt 1 muudetakse ja sõnastatakse järgmiselt:

„1) muuseumi külastamine on tasuta kaheksa-aastasele ja nooremale lapsele, kuni 18-aastasele Euroopa puudega inimese kaardi omanikule ja tema saatjale ning täisealisele Euroopa puudega inimese kaardi omanikule ja tema saatjale kui kaardile on kantud A-tähis.“;

2) seadust täiendatakse §-ga 322 järgmises sõnastuses:

„§ 322. Puudega isiku kaardi omaniku muuseumikülastuse õiguste säilimine

Käesoleva seaduse kuni 2028. aasta 31. maini kehtinud redaktsiooni kohaldatakse kuni 2031. aasta 31. maini isiku suhtes, kellele on puuetega inimeste sotsiaaltoetuste seaduse kuni 2028. aasta 31. maini kehtinud § 2⁵ alusel väljastatud puudega isiku kaart, kuni sellele kaardile märgitud kehtivusaja lõppemiseni.“.

§ 4. Ühistranspordiseaduse muutmine

Ühistranspordiseaduses tehakse järgmised muudatused:	Comment by Kristel Soodla - JUSTDIGI: Kui muudatusi on rohkem kui üks, järgneb muudetava seaduse pealkirjale standardne vormel „tehakse järgmised muudatused:” ning paragrahvi sissejuhatava osa jätkuna loetletakse punktidena seaduse muudatused. 

1) paragrahvi 32 lõike 3 esimene lause muudetakse ja sõnastatakse järgmiselt:

„(3) Inimese puudest tuleneva sõidusoodustuse olemasolu tõendatakse puuetega inimeste sotsiaaltoetuste seaduse alusel väljastatud Euroopa puudega inimese kaardiga.“; 	Comment by Kristel Soodla - JUSTDIGI: HÕNTE käsiraamatust (lk 94) sissejuhatav lauseosa tuleb esitada ilma lõike numbrita, sest viimane ei ole muudetava lause osa.

2) paragrahvi 34 muudetakse ja sõnastatakse järgmiselt:

„Riigisisesel tee-, vee- ja raudteeliinil on vedaja kohustatud tasuta vedama:
1) last, kes ei ole käimasoleva õppeaasta 1. oktoobriks saanud seitsmeaastaseks;
2) last, kelle koolikohustuse täitmise alustamine on edasi lükatud;
3) isikut vanuses kuni 18-aastat, kes omavad Euroopa puudega inimese kaarti;  
4) isikut ja isiku saatjat, kes omab A-tähisega Euroopa puudega inimese kaarti;
5) Euroopa puudega inimese kaardi omanikku saatvat juht- või abikoera.“; 

3) paragrahvi 36 lõikes 1 asendatakse tekstiosa „sügava puudega isiku saatjale ja puudega kuni 18-aastase isiku saatjale“ tekstiosaga „kuni 18-aastasele Euroopa puudega inimese kaardi omaniku saatjale ja 18-aastasele ning vanemale puudega inimesele saatjale, kui puudega inimese Euroopa puudega inimese kaardile on kantud A-tähis“;	Comment by Kristel Soodla - JUSTDIGI: Siit oli puudu semikoolon.

4) paragrahvi 96 täiendatakse lõikega 19 järgmises sõnastuses:

„(19) Käesoleva seaduse kuni 2028. aasta 31. maini kehtinud redaktsiooni kohaldatakse kuni 2031. aasta 31. maini isiku suhtes, kellele on puuetega inimeste sotsiaaltoetuste seaduse kuni 2028. aasta 31. maini kehtinud § 2⁵ alusel väljastatud puudega isiku kaart, kuni sellele kaardile märgitud kehtivusaja lõppemiseni.“. 

§ 5. Seaduse jõustumine

[bookmark: _Hlk67992359](1) Käesolev seadus jõustub üldises korras.	Comment by Kristel Soodla - JUSTDIGI: Üldkorras jõustumiseks lg-t 1 ei lisata (HÕNTE § 13 lg 1 p 4); kui nt jõustub lg 1 e üldsätte järgi järgi x ajal, kuid nt § y jõustub üldkorras, siis sel juhul oleks see vajalik. 

(2) Käesoleva seaduse § 1 punktid 1, 9–16 ja 27 ning §-d 2–4 jõustuvad 2028. aasta 1. juunil.



Lauri Hussar
Riigikogu esimees

Tallinn, „.…” …………….. 2026. a
___________________________________________________________________________
Algatab Vabariigi Valitsus …………… 2026. a

(allkirjastatud digitaalselt)

